stanford-oval/wikipedia huggingface dataset:
มอลลัสกา

| มอลลัสกา ช่วงเวลาที่มีชีวิตอยู่: Cambrian Stage 2–Recent  PreꞒ Ꞓ O S D C P T J K Pg N      |
| --- | --- |

หมึกหอม (Sepioteuthis lessoniana) จัดอยู่ในชั้นเซฟาโลโปดา

หอยแครง (Anadara granosa) จัดอยู่ในชั้นไบวาลเวีย

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
อาณาจักรย่อย:: ยูเมทาซัว Eumetazoa
เคลด:: พาราฮอกโซซัว ParaHoxozoa
เคลด:: ไบลาทีเรีย Bilateria
เคลด:: เนโฟรซัว Nephrozoa
ไม่ได้จัดลำดับ:: โพรโทสโทเมีย Protostomia
ไม่ได้จัดลำดับ:: Spiralia Spiralia
ไฟลัมใหญ่:: Lophotrochozoa Lophotrochozoa
ไฟลัม:: มอลลัสกา Mollusca Linnaeus, 1758

Classes
 Caudofoveata   Aplacophora   Polyplacophora   Monoplacophora   Bivalvia   Scaphopoda   Gastropoda   Cephalopoda   † Rostroconchia   † Helcionelloida   † Bellerophontida
ความหลากหลาย
85,000 recognized living species.
มอลลัสกา (ไฟลัม: Mollusca, เสียงอ่าน: /mɒˈlʌskə/) เป็นไฟลัมหนึ่งของสัตว์ไม่มีกระดูกสันหลัง คือสัตว์ที่มีลำตัวนิ่ม ส่วนใหญ่มีเปลือกแข็งหุ้มอยู่ภายนอก พบทั้งบนบก น้ำจืด น้ำเค็ม น้ำกร่อย ดำรงชีวิตเป็นอิสระ มีต่อมเมือกตามผิวลำตัว ระบบอวัยวะมีความซับซ้อน ลำตัวสั้น ด้านหน้าเป็นส่วนหัว ด้านล้างเป็นแผ่นเท้าสำหรับเคลื่อนที่และว่ายน้ำ ด้านบนมีแมนเทิลที่ทำหน้าที่สร้างเปลือกแข็ง ภายในช่องปากมีแรดูลา ยกเว้นในหอยสองฝา ช่วยในการกินอาหาร มีต่อมน้ำลายและตับช่วยสร้างน้ำย่อย ระบบหมุนเวียนเลือดประกอบด้วยหัวใจอยู่ด้านบนและเส้นเลือดไปตามส่วนต่างๆ ระบบขับถ่ายมีเนฟริเดียม ระบบหายใจประกอบด้วยเหงือกหรือถุงหายใจที่คล้ายปอด ระบบประสาทมีปมประสาทสามคู่และมีเส้นประสาทยึดระหว่างปม มีอวัยวะสำหรับรับภาพ กลิ่นและการทรงตัว ระบบสืบพันธุ์ส่วนใหญ่แยกเพศ มีบางพวกไม่แยกเพศและเปลี่ยนเพศได้ มีการปฏิสนธิทั้งแบบภายในและภายนอก สัตว์ในไฟลัมมอลลัสกาเรียกโดยรวมว่า มอลลัสก์ (mollusc, mollusk)
ลักษณะรูปร่าง

สัตว์ในกลุ่มนี้มีเนื้อเยื่อสามชั้น triploblastic ในระยะ embryo เป็นแบบ protostomes มีช่องว่างของร่างกาย (body cavity) เป็นโพรงลำตัว (hemocoel) ที่ถูกเติมด้วยเลือด และมีช่องว่างลำตัวที่แท้จริง สัตว์ในกลุ่มนี้จะมีชั้นเนื้อเยื่อที่เรียกว่า แมนเทิล ซึ่งในบางชนิดชั้นเนื้อเยื่อนี้จะสามารถสร้างเปลือก ที่เป็นองค์ประกอบของ calcium carbonate มีเท้าใช้ในการเคลื่อนที่ซึ่งมีความแข็งแรงและมีพัฒนาการที่สูง และสามารถใช้ลักษณะของฟัน (radula) ในการแบ่งแยกชนิดได้ด้วย สัตว์ในกลุ่มนี้ไม่มีลักษณะลำตัวที่เป็นข้อปล้อง (segment) การเจริญเติบโตนั้นจะมีการผ่านระยะที่เรียกว่า trochophore larva 1 - 2 ครั้ง, ซึ่งจะเรียกช่วงหนึ่งว่า veliger larva ซึ่งแสดงให้เห็นความสัมพันธ์ที่ใกล้ชิดกับสัตว์ในกลุ่มไส้เดือน (Annelida) ซากฟอสซิลของสัตว์ในกลุ่มนี้พบมาในยุคแคมเบรียน Cambrian โดยฟอสซิลที่เก่าแก่ที่สุดมีชื่อว่า Odontogriphus พบที่ Burgess Shale โดยเชื่อว่ามีอายุไม่ต่ำกว่า 500 ล้านปี
การจัดจำแนก

ชั้นแกสโทรโปดา หอยฝาเดียว ส่วนที่ห่อหุ้มเป็นชิ้นเดียวขดเป็นเกลียว เช่น หอยเป๋าฮื้อ เต้าปูน ทากเปลือย ทากทะเล หอยทาก
ชั้นมอโนพลาโคฟอรา มีเปลือกแข็งชิ้นเดียวรูปร่างคล้ายฝาชี เช่น Neopilina sp.
ชั้นพอลิพลาโคฟอรา มีเปลือกแข็งซ้อนเป็นแผ่นตามลำตัว ช่วยให้มวนตัวเป็นลูกบอลได้ เช่น ลิ่นทะเล
ชั้นอะพลาโคฟอรา ไม่มีเปลือกแข็ง แต่มีโครงสร้างที่เป็นหินปูนแทรกตามผนังลำตัว
ชั้นไบวาลเวีย หอยสองฝา มีเปลือกแข็งสองฝายึดติดกันโดยมีบานพับเป็นเอ็น เช่น หอยแมลงภู่ หอยมือเสือ หอยเสียบ หอยนางรม
ชั้นสแคโฟโปดา เช่น หอยงาช้าง เปลือกยาวเรียว โค้งเล็กน้อยคล้ายงาช้าง
ชั้นเซฟาโลโปดา เช่น หมึกและหอยงวงช้าง มีเปลือกเป็นแผ่นแบนใส หรือเป็นเปลือกแข็งหุ้มตัว แบ่งเป็นช่องๆ
Class † Rostroconchia พบเพียงแต่ฟอสซิลคาดว่าน่าจะมีมากกว่า และเชื่อว่าเป็นต้นกำเนิดของพวกหอยสองฝา; 1,000 ชนิด (species) ;
Class † Helcionelloida พบในรูปของฟอสซิลรูปร่างคล้ายหอยทากอาทิเช่น Latouchella
ลำดับวิวัฒนาการของสัตว์ในไฟลั่ม มอลัสกา
| 0 | 1 | 2 | 3 | 4 | 5 |
| --- | --- | --- | --- | --- | --- |
|   |   |   |   |    |       Caudofoveata (?) |
|   |   |   |   |    |       Aplacophora |
| hypothetical |        |   |   |    |       Polyplacophora |
| ancestral |   |   |   |    |       Monoplacophora |
| mollusk |   |   |   |       |       หอยฝาเดียว (Gastropoda) |
|   |   |   |   |       |       หมึก (Cephalopoda) |
|   |   |   |   |       |        หอยสองฝา (Bivalvia) |
|   |   |   |   |       |       Scaphopoda |
ในการจัดจำแนกในระดับ ไฟลั่มนั้นสามารถแบ่งสัตว์นี้ออกได้ตามลักษณะของชั้นเนื้อ
ระบบประสาท (Nervous System) มีสมอง
ระบบขับถ่าย (Excretory System) ใช้ เนฟริเดียม (nephridium)
ระบบไหลเวียนเลือดเป็นแบบเปิด (Open Circulatory System) ยกเว้นปลาหมึก จะเป็นระบบไหลเวียนเลือดแบบปิด (Close Circulatory System)
ระบบการหายใจ (Respiratory System) ใช้เหงือก หรือ ปอด (ในพวกที่อาศัยบนบก)
ระบบการย่อยอาหาร (Digestive System) เป็นแบบสมบูรณ์
แหล่งข้อมูลอื่น

มอลลัสกา ภาควิชาสัตววิทยา มหาวิทยาลัยเกษตรศาสตร์
มาเซล คาซิมอฟ

| มาเซล คาซิมอฟ |
| --- | --- |
เกิด: 21 สิงหาคม พ.ศ. 2525
มาร์เซล คาซิมอฟ (Marsel Kasimov)  นักมวยสากลชาวรัสเซีย เกิดเมื่อ 21 สิงหาคม พ.ศ. 2525 ที่เปิร์ม ประเทศรัสเซีย สถิติการชก 38 ครั้ง ชนะ 15 (น็อค 11) เสมอ 1 แพ้ 22
เกียรติประวัติ

แชมป์ประเทศรัสเซียรุ่นซูเปอร์แบนตัมเวท (2550)
เคยชิงแชมป์ต่อไปนี้แต่ไม่สำเร็จ
ชิงแชมป์ PABA รุ่นซูเปอร์แบนตัมเวทเมื่อ 12 กันยายน 2546 แพ้น็อค สมศักดิ์ ศิษย์ชัชวาลย์ ยก 7 ที่หนองคาย
ชิงแชมป์เงารุ่นซูเปอร์แบนตัมเวท WBC เมื่อ 29 พฤศจิกายน 2550 แพ้คะแนน ซานเด โอเตียนโน ที่ รัสเซีย
ชิงแชมป์ WBC CIS รุ่นเฟเธอร์เวทเมื่อ 28 พฤษภาคม 2551 แพ้คะแนน โซฮิด ฮูดายเบอเดียฟ ที่ อุซเบกิสถาน
ชิงแชมป์ยุโรปนอกกลุ่มสหภาพยุโรปรุ่นซูเปอร์แบนตัมเวทเมื่อ 4 กรกฎาคม 2551 แพ้น็อค อาร์เซน มาร์ติโรสยัน ยก 8 ที่ ฝรั่งเศส
รัฐธรรมนูญอิตาลี

รัฐธรรมนูญแห่งสาธารณรัฐอิตาลี (Costituzione della Repubblica Italiana) ผ่านความเห็นชอบจากสภาร่างรัฐธรรมนูญเมื่อวันที่ 22 ธันวาคม ค.ศ. 1947 โดยมีเสียงเห็นชอบ 453 เสียง และคัดค้าน 62 เสียง ตัวบทกฎหมาย ซึ่งมีการแก้ไขแล้ว 13 ครั้ง ได้รับการประกาศในราชกิจจานุเบกษาเล่มพิเศษฉบับที่ 298 วันที่ 27 ธันวาคม ค.ศ. 1947 สภาร่างรัฐธรรมนูญได้รับเลือกตั้งมาโดยสิทธิออกเสียงเลือกตั้งทั่วไปเมื่อวันที่ 2 มิถุนายน ค.ศ. 1946 ขณะเดียวกับการลงประชามติว่าด้วยการสละราชสมบัติของพระมหากษัตริย์ รัฐธรรมนูญมีผลใช้บังคับเมื่อวันที่ 1 มกราคม ค.ศ. 1948
รัฐธรรมนูญอิตาลียาว 139 มาตรา (มี 4 มาตราที่ถูกยกเลิกไปภายหลัง) และจำแนกได้เป็นสามส่วนหลัก คือ หลักการพื้นฐาน (มาตรา 1-12), ส่วนแรก ว่าด้วยสิทธิและหน้าที่ของพลเมือง (มาตรา 13-54), และสามที่สอง ว่าด้วยการจัดระเบียบสาธารณรัฐ (55-139) ตามด้วยบทบัญญัติเฉพาะกาลและบทบัญญัติสุดท้าย 18 ข้อ
แหล่งข้อมูลอื่น

La Costituzione della Repubblica Italiana Senato della Repubblica (อิตาลี)
The Constitution of the Italian Republic Senate of the Republic (อังกฤษ)
มหาทวีป

ภาพเคลื่อนไหวของการเคลื่อนที่ของมหาทวีปแพนเจีย
ในทาง ธรณีวิทยา มหาทวีป เป็นพื้นที่ขนาดใหญ่ที่ประกอบด้วยแกนทวีปมากกว่าหนึ่งแกน หรือ เปลือกโลกที่คงตัวแล้ว การชุมนุมของเปลือกโลกที่คงตัวแล้ว และ การเกิดหิน ที่สร้างทวีปยูเรเชียขึ้น ถูกเรียกว่ามหาทวีปในปัจจุบัน
ตัวอย่างมหาทวีป

มหาทวีปกอนด์วานา (~600 – ~30 ล้านปีที่แล้ว)
มหาทวีปลอเรเชีย (~ 300 – ~60 ล้านปีที่แล้ว)
มหาทวีปแพนเจีย (~300 – ~180 ล้านปีที่แล้ว)
ทวีปยูเรเชีย (~ 60 ล้านปีที่แล้ว - มหาทวีปในปัจจุบัน)
ทวีปอเมริกา (~ 15 ล้านปีที่แล้ว - มหาทวีปในปัจจุบัน)
แหล่งข้อมูลอื่น

Palaeos.com: General earth history
The Paleomap Project — Christopher R. Scotese
Graphical overview of the Supercontinents[ลิงก์เสีย] on WikiTimeScale.org
รัฐธรรมนูญคิวบา

กระทั่งก่อนคิวบาได้รับเอกราชจากสเปน ผู้ก่อการกำเริบก็เสนอหรือมีมติเห็นชอบรัฐธรรมนูญเป็นเอกสารปกครองดินแดนที่ตนควบคุมระหว่างสงครามต่อต้านสเปน ประเทศคิวบามีรัฐธรรมนูญหลายฉบับนับแต่ได้รับเอกราช รัฐธรรมนูญฉบับแรกนับตั้งแต่การปฏิวัติคิวบามีการร่างในปี 2519 และมีการแก้ไขเพิ่มเติมนับแต่นั้น ในปี 2561 คิวบาได้มีส่วนร่วมในการแก้ไขรัฐธรรมนูญครั้งใหญ่ ซึ่งประชาชนและนักวิชาการได้พูดคุยกันอย่างกว้างขวาง รัฐธรรมนูญฉบับปัจจุบันได้ประกาศใช้ในปี 2562
รัฐธรรมนูญ ค.ศ. 1976

หลังการปกครองนอกเหนือรัฐธรรมนูญตั้งแต่ปี 2502 ถึง 2518 รัฐบาลคิวบาปฏิวัติมุ่งทำให้การปฏิวัติได้รับการยอมรับโดยการนำรัฐธรรมนูญฉบับใหม่ให้ประชานออกเสียงลงคะแนน รัฐธรรมนูญ ค.ศ. 1976 ได้รับมติเห็นชอบจากการลงประชามติเมื่อวันที่ 15 กุมภาพันธ์ 2519 ซึ่งผู้ออกเสียงลงคะแนน 97.7% อนุมัติ มีผลใช้บังคับเมื่อวันที่ 24 กุมภาพันธ์ 2519 รัฐธรรมนูญนี้เรียกการควบคุมตลาดแบบรวมศูนย์ และการผูกมัดรัฐให้จัดหาการเข้าถึงการศึกษาและการสาธารณสุขแบบให้เปล่าแก่พลเมือง รัฐมีอำนาจวางระเบียบกิจกรรมของสถาบันศาสนาและห้ามการครอบครองบริษัทสื่อของเอกชน
ในปลายคริสต์ทศวรรษ 1980 กลุ่มตะวันออกล่มสลายและคิวบาเผชิญวิกฤตการณ์เศรษฐกิจในสมัยพิเศษ (Special Period) ในปี 2535 มีการแก้ไขเพิ่มเติมรัฐธรรมนูญที่ลบข้อจำกัดบางอย่างของการลงทุนต่างชาติและอนุญาตให้บริษัทต่างชาติมีสิทธิเป็นเจ้าของทรัพย์สินได้จำกัดบนเกาะหากร่วมลงทุนกับรัฐบาล มีการแก้ไขเพิ่มเติมรัฐธรรมนูญอีกครั้งว่าคิวบาเป็นรัฐโลกวิสัย (secular state) มิใช่รัฐอเทวนิยม ทำให้ท้องถิ่นเข้ามีส่วนในวันสำคัญทางศาสนามากขึ้น เพิ่มงานบริการสังคมในส่วนของการกุศลระหว่างประเทศที่นิยมนิกาย (sectarian) และการรับรองพหุนิยมทางศานาของสาธารณะ ในปี 2555 มีการแก้ไขเพิ่มเติมรัฐธรรมนูญเพื่อกำหนดว่าระบบสังคมนิยมเป็นถาวรและไม่อาจเพิกถอนได้
มหาทวีปกอนด์วานา

| --- | --- |
แผนที่ของ Pangaea พร้อมกับ Laurasia และGondwana ในช่วง 200 ล้านปีก่อน
ประวัติของทวีป
ช่วงเวลาที่เกิดขึ้น: 600 ล้านปีก่อน
ประเภท: มหาทวีป
ปัจจุบันเป็นส่วนหนึ่งของ: ทวีปแอฟริกา ทวีปอเมริกาเหนือ ทวีปอเมริกาใต้ ทวีปออสเตรเลีย อินเดีย คาบสมุทรอาหรับ ทวีปแอนตาร์กติกา บอลข่าน
ทวีปที่เล็กกว่า: ทวีปแอตแลนติกา อินเดีย ทวีปออสเตรเลีย ทวีปแอนตาร์กติกา ทวีปซีแลนเดีย
แผ่นเปลือกโลก: แผ่นแอฟริกา แผ่นแอนตาร์กติก แผ่นอินโด-ออสเตรเลียน แผ่นอเมริกาใต้
มหาทวีปกอนด์วานา ( /ɡɒndˈwɑːnə/) หรือ กอนด์วานาแลนด์เป็นมหาทวีปที่เกิดขึ้นจากการรวมตัวของหลายหินฐานธรณี ในมหายุคนีโอโพรเทอโรโซอิก โดยรวมเข้ากับ มหาทวีปลอเรเชีย ในยุคคาร์บอนิเฟอรัส กลายเป็นมหาทวีปแพนเจีย และเริ่มแยกในมหายุคมีโซโซอิก เป็นทวีปที่ใหญ่ที่สุดในโลก โดยครอบคลุมพื้นที่ถึง 100,000,000 km2 (39,000,000 sq mi) หรือ 64% ของจำนวนทวีปทั้งหมดในปัจจุบัน ตั้งอยู่ทางซีกโลกใต้ โดยรวมหลายพื้นที่ ซึ่งรวมถึงทวีปแอนตาร์กติกา, ทวีปอเมริกาใต้, ทวีปแอฟริกา, ประเทศมาดากัสการ์, และทวีปออสเตรเลีย เช่นเดียวกับ คาบสมุทรอาหรับ และอนุทวีปอินเดีย ซึ่งปัจจุบันได้เคลื่อนตัวมาอยู่ทางซีกโลกเหนือ
การก่อตัวของมหาทวีปกอนด์วานานั้น เริ่มต้นขึ้นในช่วง 800 - 650 ล้านปีก่อน ด้วยเทือกเขาแอฟริกาตะวันออก โดยการปะทะกันของอินเดีย, มาดากัสการ์ และศรีลังกาเข้าด้วยกันกับแอฟริกาตะวันออก และเสร็จสิ้นในช่วง 600 - 530 ล้านปีก่อน ด้วยการทับซ้อนระหว่างเทือกเขาบราซิลเลียโน่ กับเทือกเขาคุนกะ ซึ่งเป็นการปะทะกันของทวีปอเมริกาใต้กับทวีปแอฟริกา และทวีปออสเตรเลีย กับทวีปแอนตาร์กติกาตามลำดับนั่นเอง
ดูเพิ่ม

ทวีปเลื่อน
ธรณีวิทยาของเขตชีวภาพออสตราเลเซียน
ป่าฝนกอนด์วานา
การแปรสัณฐานแผ่นธรณีภาค
ไดโนเสาร์ขั้วโลกใต้
แหล่งข้อมูลอื่น

Houseman, Greg. "Animation of the dispersal of Gondwanaland". University of Leeds. สืบค้นเมื่อ 21 October 2008.
Barend Köbben; Colin Reeves; Maarten de Wit. "Interactive animation of the breakup of Gondwana". ITC, University of Twente. สืบค้นเมื่อ 16 October 2017.
Graphical subjects dealing with Tectonics and Paleontology
Gondwana Reconstruction and Dispersion
The Gondwana Map Project เก็บถาวร 2019-09-20 ที่ เวย์แบ็กแมชชีน
มอลลี ฮอลลี

| Molly Holly |
| --- | --- |

ชื่อเกิด: Nora Kristina Greenwald
เกิด:  (1977-09-07) กันยายน 7, 1977 (47 ปี) Forest Lake, Minnesota, United States
ที่พัก: White Bear Lake, Minnesota, United States
คู่สมรส: Geno Benshoof (สมรส 2010)
ประวัติมวยปล้ำอาชีพ
ชื่อบนสังเวียน: Lady Ophelia Mighty Molly Miss Madness Molly Holly Mona Nora Greenwald Starla Saxton
ส่วนสูง: 5 ft 4 in (1.63 m)
มาจาก: Forest Lake, Minnesota
ฝึกหัดโดย: Dean Malenko Dudley Dudley Dave Finlay
เปิดตัว: August 2, 1997
ลายเซ็น

นอรา คริสตีนา เบนชูฟ (Nora Kristina Benshoof) (née Greenwald; 7 กันยายน ค.ศ. 1977(1977-09-07)) เป็นนักมวยปล้ำอาชีพชาวอเมริกันที่รู้จักดีกับสมาคม World Wrestling Federation/World Wrestling Entertainment ตั้งแต่ปี 2000 ถึง 2005 ภายใต้ชื่อ มอลลี ฮอลลี (Molly Holly) เธอยังเป็นที่รู้จักดีในการร่วมสมาคม World Championship Wrestling (WCW) ในนาม Miss Madness และ Mona ในปี 1999 ถึง 2000
เธอเริ่มอาชีพมวยปล้ำอาชีพใน WCW ซึ่งเธอยังทำงานเป็นผู้ฝึกสอน ในปี 2000 เธอเปิดตัวใน WWF ร่วมกลุ่มญาติของเธอ The Holly Cousins หลังจากนั้นเธอก็มีบทกับ The Hurricane ในช่วงที่เธออยู่กับ WWF/WWE เคยได้แชมป์ WWF Hardcore Championship 1สมัย และ WWE Women's Championship 2สมัย
ตอนนี้เธอทำหน้าที่เป็นโค้ชหญิงที่โรงเรียนฝึกสอนมวยปล้ำอาชีพในมินนิอาโปลิสมินนิโซตาโดย Ken Anderson และ Shawn Daivari เป็นเจ้าของ
ในปี 2021 เธอได้รับการบรรจุชื่อเข้าสู่หอเกียรติยศ WWE Hall of Fame
ผลงานแชมป์และรางวัล

Cauliflower Alley Club
Women's Wrestling Award (2013)
New Dimension Wrestling
NDW Women's Championship (1 time)
World Professional Wrestling Federation
WPWF Women's Championship (1 time)
Women Superstars Uncensored
WSU Hall of Fame (Class of 2010)
World Wrestling Federation / World Wrestling Entertainment
WWE Women's Championship (2 times)
WWF Hardcore Championship (1 time)
WWE Hall of Fame (Class of 2021)
ผลงานแชมป์และรางวัล > นัดที่เดิมพัน

| Winner (wager) | Loser (wager) | Location | Event | Date | Notes |
| --- | --- | --- | --- | --- | --- |
| Victoria (championship) | Molly Holly (hair) | New York City, New York | WrestleMania XX | 000000002004-03-14-000014 มีนาคม 2004 |  |
แหล่งข้อมูลอื่น

มอลลี ฮอลลี ที่ WWE.com
Molly Holly ที่อินเทอร์เน็ตมูวีเดตาเบส
เว็บไซต์ทางการ
มหกรรมกีฬา

การแข่งขันกีฬาโอลิมปิกสมัยใหม่ครั้งแรกถูกจัดขึ้นในสนามหินอ่อนในกรุงเอเธนส์ กรีซ ซึ่งถือว่าเป็นการแข่งขันมหกรรมกีฬาครั้งแรก
มหกรรมกีฬา เป็นการแข่งขันระหว่างประเทศหรือรัฐที่มีกีฬาหลากหลายชนิดและมักจะจัดขึ้นในช่วงหลายวัน โดยกีฬาโอลิมปิกจัดเป็นการแข่งขันมหกรรมกีฬาครั้งแรกในโลก
ในปัจจุบันมีหลากหลายภูมิภาคได้นำรูปแบบกีฬาโอลิมปิกสมัยใหม่มาใช้ในการแข่งขันของตนเอง โดยในแต่ละครั้งจะมี"เจ้าภาพ" โดยประเทศต่าง ๆ ได้ส่งนักกีฬาเข้าแข่งขัน รางวัลในการแข่งขันจะเป็นเหรียญทอง เหรียญเงินและเหรียญทองแดง ส่วนใหญ่มหกรรมกีฬาจะจัดขึ้นทุก 2   และ 4
ประเภทของมหกรรมกีฬา > มหกรรมกีฬาระดับนานาชาติ

กีฬาโอลิมปิกฤดูร้อน
กีฬาโอลิมปิกฤดูหนาว
กีฬาโอลิมปิกเยาวชน
กีฬาเวิลด์เกมส์ จัดขึ้นครั้งแรกใน พ.ศ. 2524 เป็นมหกรรมกีฬาที่มีกีฬาเป็นจำนวนมากที่ไม่ได้รับการกีฬาโอลิมปิก
มายด์ สปอร์ท โอลิมปิก จัดขึ้นครั้งแรกใน พ.ศ. 2540 เป็นมหกรรมกีฬาประเภทกีฬาฝึกทักษะ
กีฬาเวิลด์ มายด์ สปอร์ท เกม จัดขึ้นครั้งแรกใน พ.ศ. 2551 เป็นมหกรรมกีฬาประเภทกีฬาฝึกทักษะ (กีฬากระดาน)
กีฬาเอกซ์เกมส์ฤดูร้อนและกีฬาเอกซ์เกมส์ฤดูหนาว เป็นมหกรรมกีฬาประเภทเอกซ์ตรีม
กีฬามหาวิทยาลัยโลกฤดูร้อนและกีฬามหาวิทยาลัยโลฤดูหนาว  พ.ศ. 2502 เป็นมหกรรมกีฬาสำหรับนักศึกษาทั่วโลก
กีฬาทหารโลกฤดูร้อนและกีฬาทหารโลกฤดูหนาว จัดขึ้นครั้งแรกใน พ.ศ. 2538 เป็นมหกรรมกีฬาสำหรับทหารทั่วโลก
กีฬาตำรวจและนักดับเพลิงโลก จัดขึ้นครั้งใน พ.ศ. 2528 เป็นมหกรรมกีฬาสำหรับตำรวจและนักดับเพลิงนักผจญเพลิงทั่วโลก
กีฬาเครือจักรภพ จัดขึ้นครั้งแรกใน พ.ศ. 2473 เป็นมหกรรมกีฬาสำหรับนักกีฬาที่อยู่ในประเทศที่เป็นสมาชิกเครือจักรภพ
กีฬาเครือจักรภพเยาวชน จัดขึ้นครั้งแรกใน พ.ศ. 2543 เป็นมหกรรมกีฬาสำหรับนักกีฬาเยาวชนที่อยู่ในประเทศที่เป็นสมาชิกเครือจักรภพ
กีฬาแฟรงโคโฟนเกมส์ จัดขึ้นครั้งแรกใน พ.ศ. 2532 เป็นมหกรรมกีฬาสำหรับประเทศที่พูดภาษาฝรั่งเศส
กีฬาลูโซโฟนีเกมส์ จัดขึ้นครั้งแรกใน พ.ศ. 2549 เป็นมหกรรมกีฬาสำหรับประเทศที่พูดภาษาโปรตุเกส
กีฬากีฬาแพนอาหรับเกมส์ จัดขึ้นครั้งแรกใน พ.ศ. 2497 เป็นมหกรรมกีฬาสำหรับประเทศที่พูดภาษาอาหรับ
กีฬาเอกภาพมุสลิม จัดขึ้นครั้งแรกใน พ.ศ. 2548 เป็นมหกรรมกีฬาสำหรับประเทศสมาชิกทั้งหมดขององค์กรความร่วมมือของมุสลิม
กีฬาสตรีมุสลิม จัดขึ้นครั้งแรกใน พ.ศ. 2535 เป็นมหกรรมกีฬาสำหรับผู้หญิงที่เป็นมุสลิม
กีฬาจุลรัฐยุโรป จัดขึ้นครั้งแรกใน พ.ศ. 2528 เป็นมหกรรมกีฬาสำหรับรัฐขนาดเล็กของยุโรป
กีฬาไอแลนด์เกมส์ จัดขึ้นครั้งแรกใน พ.ศ. 2528 เป็นมหกรรมกีฬาสำหรับดินแดนที่เป็นเกาะ
กีฬากู๊ดวิลล์เกมส์  จัดขึ้นครั้งแรกใน พ.ศ. 2529 เป็นมหกรรมกีฬาที่เป็นทางเลือกสำหรับการแข่งขันโอลิมปิกที่ถูกคว่ำบาตรใน พ.ศ. 2523 และ พ.ศ. 2527
กีฬาแพนอาร์เมเนียนเกมส์ จัดขึ้นครั้งแรกใน พ.ศ. 2542 เป็นมหกรรมกีฬาสำหรับชาวอาร์เมเนียทั่วโลก
กีฬาแมคคาบีเกมส์ จัดขึ้นครั้งแรกใน พ.ศ. 2529 เป็นมหกรรมกีฬาสำหรับชาวยิวทั่วโลก
กีฬาเกย์เกมส์และกีฬาเวิลด์เอาท์เกมส์ จัดขึ้นครั้งแรกใน พ.ศ. 2525และ พ.ศ. 2549 เป็นมหกรรมกีฬาสำหรับนักกีฬาเพศที่ 3
กีฬาเวิลด์มาสเตอร์เกมส์และกีฬายูโรเ ยนมาสเตอร์เกมส์ จัดขึ้นครั้งแรกใน พ.ศ. 2528และ พ.ศ. 2551 เป็นมหกรรมกีฬาสำหรับนักกีฬาทีมีอายุเกินกำหนด
ประเภทของมหกรรมกีฬา > มหกรรมกีฬาระดับภูมิภาค

กีฬาออลแอฟริกาเกมส์ จัดขึ้นครั้งแรกใน พ.ศ. 2508 เป็นมหกรรมกีฬาสำหรับประเทศในทวีปแอฟริกา
กีฬาแอฟริกาเกมส์เยาวชน จัดขึ้นครั้งแรกใน พ.ศ. 2553 เป็นมหกรรมกีฬาสำหรับนักกีฬาเยาวชนในทวีปแอฟริกา
กีฬาเอเชียนเกมส์ฤดูร้อนและกีฬาเอเชียนเกมส์ฤดูหนาว จัดขึ้นครั้งแรกใน พ.ศ. 2494และ พ.ศ. 2529 เป็นมหกรรมกีฬาสำหรับประเทศในทวีปเอเชีย
กีฬาเอเชียนบีชเกมส์ จัดขึ้นครั้งแรกใน พ.ศ. 2551 เป็นมหกรรมกีฬาประเภทกีฬาชายหาดสำหรับประเทศในทวีปเอเชีย
กีฬาเอเชียนอินดอร์-มาร์เชียลอาร์ตสเกมส์ จัดขึ้นครั้งแรกใน พ.ศ. 2548 (กีฬาเอเชียนอินดอร์เกมส์) พ.ศ. 2552 (กีฬาเอเชียนมาร์เชียลอาร์ตสเกมส์) และ พ.ศ. 2556 (เอเชียนอินดอร์-มาร์เชียลอาร์ตสเกมส์) เป็นมหกรรมกีฬาประเภทกีฬาในร่มและต่อสู้สำหรับประเทศในทวีปเอเชีย
กีฬาเอเชียนเกมส์เยาวชน จัดขึ้นครั้งแรกใน พ.ศ. 2552 เป็นมหกรรมกีฬาสำหรับนักกีฬาเยาวชนในทวีปเอเชีย
กีฬาเอเชียนพาราเกมส์ จัดขึ้นครั้งแรกใน พ.ศ. 2553 เป็นมหกรรมกีฬาสำหรับนักกีฬาพิการในทวีปเอเชีย
กีฬาภูมิภาคเอเชียตะวันออกเฉียงใต้ (ซีเกมส์) จัดขึ้นครั้งแรกใน พ.ศ. 2502 เป็นมหกรรมกีฬาสำหรับภูมิภาคเอเชียตะวันออกเฉียงใต้
กีฬาภูมิภาคเอเชียตะวันออก จัดขึ้นครั้งแรกใน พ.ศ. 2536 เป็นมหกรรมกีฬาสำหรับภูมิภาคเอเชียตะวันออก
กีฬาภูมิภาคเอเชียกลาง จัดขึ้นครั้งแรกใน พ.ศ. 2538 เป็นมหกรรมกีฬาสำหรับภูมิภาคเอเชียกลาง
การแข่งขันกีฬาเอเชียใต้ จัดขึ้นครั้งแรกใน พ.ศ. 2527 เป็นมหกรรมกีฬาสำหรับภูมิภาคเอเชียใต้
กีฬาภูมิภาคเอเชียตะวันตก จัดขึ้นครั้งแรกใน พ.ศ. 2540 เป็นมหกรรมกีฬาสำหรับภูมิภาคเอเชียตะวันตก
กีฬาอาเซียนพาราเกมส์ จัดขึ้นครั้งแรกใน พ.ศ. 2544 เป็นมหกรรมกีฬาสำหรับนักกีฬาพิการในภูมิภาคเอเชียตะวันออกเฉียงใต้
กีฬาแพนอเมริกันเกมส์ จัดขึ้นครั้งแรกใน พ.ศ. 2495 เป็นมหกรรมกีฬาสำหรับประเทศในทวีปอเมริกา
กีฬาพาราแพนอเมริกันเกมส์ จัดขึ้นครั้งแรกใน พ.ศ. 2542 เป็นมหกรรมกีฬาสำหรับนักกีฬาพิการในทวีปอเมริกา
กีฬาอเมริกากลางและแคริบเบียน จัดขึ้นครั้งแรกใน พ.ศ. 2470 เป็นมหกรรมกีฬาสำหรับภูมิภาคอเมริกากลางและแคริบเบียน
กีฬาอเมริกากลาง จัดขึ้นครั้งแรกใน พ.ศ. 2516 เป็นมหกรรมกีฬาสำหรับภูมิภาคอเมริกากลาง
กีฬาอเมริกาใต้จัดขึ้นครั้งแรกใน พ.ศ. 2521 เป็นมหกรรมกีฬาสำหรับทวีปอเมริกาใต้
กีฬายูโรเปียนเกมส์ จัดขึ้นครั้งแรกใน พ.ศ. 2558 เป็นมหกรรมกีฬาสำหรับประเทศในทวีปยุโรป
กีฬาเทศกาลโอลิมปิกเยาวชนยุโรป จัดขึ้นครั้งแรกใน พ.ศ. 2534 (ฤดูร้อน) และ พ.ศ. 2536 (ฤดูหนาว) เป็นมหกรรมกีฬาสำหรับนักกีฬาเยาวชนในทวีปยุโรป
กีฬาแบล็กซีเกมส์ จัดขึ้นครั้งแรกใน พ.ศ. 2550 เป็นมหกรรมกีฬาสำหรับประเทศที่ติดทะเลดำ
กีฬาแปซิฟิกเกมส์ จัดขึ้นครั้งแรกใน พ.ศ. 2506 เป็นมหกรรมกีฬาสำหรับประเทศในทวีปโอเชียเนีย
มัสยิดจักรพงษ์

| มัสยิดจักรพงษ์ |
| --- | --- |

ศาสนา
ศาสนา: ศาสนาอิสลาม
ที่ตั้ง
ที่ตั้ง: 70 ตรอกสุเหร่าจักร์พงษ์ ถนนจักรพงษ์ แขวงชนะสงคราม เขตพระนคร กรุงเทพมหานคร
ประเทศ: ประเทศไทย
พิกัดภูมิศาสตร์: 13°45′43″N 100°29′49″E﻿ / ﻿13.7618493°N 100.4969641°E﻿ / 13.7618493; 100.4969641
มัสยิดจักรพงษ์ เป็นมัสยิดเก่าแก่ในแขวงชนะสงคราม เขตพระนคร กรุงเทพมหานคร มัสยิดแห่งนี้ถือกันว่าเป็นมัสยิดแห่งแรกในบริเวณเขตพระนคร สร้างขึ้นตั้งแต่รัชสมัยของพระบาทสมเด็จพระพุทธยอดฟ้าจุฬาโลกมหาราช
ประวัติ

หลังจบสงครามปัตตานี-สยามยุทธ์ เมื่อปี 2329 กลุ่มมุสลิมที่เรียกว่า แขกตานี ในเมืองปัตตานีถูกกวาดต้อนขึ้นมาอาศัยในพระนคร รวมถึงเจ้านาย ขุนนาง และช่างฝีมือ ซึ่งได้ให้อยู่ในสังกัดวังหน้า พระบาทสมเด็จพระพุทธยอดฟ้าจุฬาโลกมหาราชพระราชทานพื้นที่ตอนเหนือระหว่างคลองรอบกรุง ใกล้วัดชนะสงครามให้แขกตานีอาศัย จึงเกิดเป็นชุมชนมุสลิม ในบรรดาช่างฝีมือที่กวาดต้อนมานั้น จำนวนมากทำอาชีพช่างทองเป็นที่ขึ้นชื่อมาจนถึงปัจจุบัน และได้รับราชการทำงานช่างทองในพระบรมมหาราชวัง
ต่อมาชุมชนมุสลิมจึงรวมตัวกันสร้างศาสนสถานขึ้น แรกเริ่มเป๋นเพียงอาคารไม้ยกสูง เรียกชื่อว่า "สุเหร่าตองปุ" นามชื่อของวัดตองปุ (วัดชนะสงคราม) ซึ่งอยู่ใกล้กัน หลังอาคารทรุดโทรมและคับแคบจึงรื้อลงและสร้างเป็นอาคารคอนกรีตสามชั้น สถาปัตยกรรมอาหรับผสมผสานเปอร์เชีย และเปลี่ยนชื่อใหม่เป็น "มัสยิดจักรพงษ์" ตามชื่อถนนจักรพงษ์ และเพื่อฉลองพระนามของเจ้าฟ้าจักรพงษ์ภูวนาถ พระราชโอรสในพระบาทสมเด็จพระจุลจอมเกล้าเจ้าอยู่หัวไปพร้อมกัน
ยุทธการที่ปะโคะกูและปฏิบัติการแม่น้ำอิรวดี

ยุทธการที่ปะโคะกูและปฏิบัติการแม่น้ำอิรวดี เป็นการสู้รบอย่างต่อเนื่องระหว่างกองทัพบกบริติชอินเดียและกองทัพบกจักรวรรดิญี่ปุ่นและกองกำลังพันธมิตรในการทัพพม่าของฝ่ายสัมพันธมิตรซึ่งประสบความสำเร็จ บนเขตสงครามจีน พม่า อินเดียในช่วงสงครามโลกครั้งที่สอง การสู้รบและปฏิบัติการนี้ได้มีส่วนสำคัญในการเอื้ออำนวยในการเข้ายึดย่างกุ้งในที่สุด ในฤดูร้อน ค.ศ. 1945
มามิ ยามาชิตะ

| มามิ ยามาชิตะ |
| --- | --- |
山下 まみ

เกิด:  (1987-09-13) 13 กันยายน ค.ศ. 1987 (36 ปี) จังหวัดฮกไกโด ประเทศญี่ปุ่น
อาชีพ: นักพากย์
องค์การ: อาโอนิโปรดักชัน
ส่วนสูง: 160 ซม.
มามิ ยามาชิตะ (山下 まみ, やました まみ,  13 กันยายน 1987 -) เป็นนักพากย์หญิง ชาวญี่ปุ่น เกิดที่ฮกไกโด สังกัดอาโอนิโปรดักชัน
ยุทธการที่ปา

ยุทธการระหว่างขุนศึกเล่าปี่และโจโฉ (ค.ศ. 215-216)
| ด ค กความขัดแย้งช่วงอวสานราชวงศ์ฮั่น |
| --- | --- |
 หือฉง  โจรโพกผ้าเหลือง  เลียงจิ๋ว  การสังหารหมู่ขันที  ตั๋งโต๊ะ  (เอ๊งหยง)   เยียงเซีย  เจี้ยเฉียว  ซงหยง  เตียงฮัน  เฟิงชิว  ชีจิ๋ว  กุนจิ๋ว  กังตั๋ง  โจโฉรบเตียวสิ้ว  แห้ฝือ  อี้จิง  อ้วนสุด  กัวต๋อ  พกบ๋อง  แฮเค้า  ภาคเหนือของจีน  (ลิหยง • เงียบกุ๋น • ลำพี้ • เป๊กลงสาน)   กังแฮ  เซ็กเพ็ก  ภาคตะวันตกเฉียงเหนือของจีน  (ตงก๋วน • กิจิ๋ว • โลเสีย •  กิสาน (ค.ศ. 214) • เองเปงก๋วน)   เอ๊กจิ๋ว  ยี่สู (ค.ศ. 213)  หับป๋า  เกงจิ๋ว (ค.ศ. 215)  ปา (ค.ศ. 215-216)  ยี่สู (ค.ศ. 217)  ฮันต๋ง  อ้วนเสีย  เกงจิ๋ว (ค.ศ. 219)  สามก๊ก → 
ยุทธการที่ปา  (จีน: 巴之戰) เป็นการศึกระหว่างขุนศึกเล่าปี่และโจโฉระหว่างเดือนธันวาคม ค.ศ. 215 ถึงเมษายน ค.ศ. 216 ในช่วงปลายราชวงศ์ฮั่น ภายหลังจากโจโฉได้ชัยชนะเหนือเตียวฬ่อในยุทธการที่เองเปงก๋วน โจโฉตั้งให้ผู่ หู (朴胡), เริ่น เยฺว (任約) และตู้ ฮั่ว (杜濩) เป็นเจ้าเมือง 3 เมืองในภูมิภาคปา แต่ทั้งหมดถูกโจมตีแตกพ่ายโดยอุยก๋วน ต่อมาเตียวคับพยายามจะกวาดต้อนราษฎรจากภูมิภาคปาไปยังเมืองฮันต๋ง แต่ก็ถูกเตียวหุยโจมตีแตกพ่าย
ยุทธการที่ป้อมเอเบิน-เอมาเอล

แม่แบบ:Campaignbox Western Front (World War II)
ยุทธการที่ป้อมเอเบิน-เอมาเอลเป็นการสู้รบกันระหว่างกองกำลังเบลเยียมและเยอรมันซึ่งเกิดขึ้นในระหว่างวันที่ 10 พฤษภาคม และ 11 พฤษภาคม ค.ศ. 1940 เป็นส่วนหนึ่งของยุทธการที่เบลเยียมและกรณีสีเหลือง,เยอรมันได้บุกเข้ายึดครองกลุ่มประเทศแผ่นดินต่ำและฝรั่งเศส กองกำลังในการจู่โจมของพลทหารโดดร่มเยอรมัน ฟัลเชียร์มเยเกอร์(Fallschirmjäger)ได้รับภารกิจในการจู่โจมและเข้ายึดป้อมปราการเอเบิน-เอมาเอลซึ่งเป็นป้อมปราการสำคัญทางยุทธศาสตร์ของเบลเยียมและจุดที่ตั้งของปืนใหญ่ที่แข็งแกร่งได้คลอบคลุมสะพานสำคัญหลายแห่งที่คลองอัลเบิรต์(Albert Canal) ถนนสายตะวันออกจะนำไปสู่ใจกลางของเบลเยียมและส่วนเหลือของกลุ่มประเทศแผ่นดินต่ำ ถนนสายนี้เป็นสิ่งที่กองทัพเยอรมันได้มุ่งหมายที่ใช้เส้นทางนี้ในการบุกเข้าไปในเบลเยียม ในขณะที่กองกำลังทหารโดดร่มได้เข้าจู่โจมและเข้ายึดป้อมปราการและจัดการทหารรักษาการณ์และชิ้นส่วนของปืนใหญ่ที่อยู่ภายใน พร้อมกับเข้ายึดสะพานสามแห่งในการข้ามคลอง ภายหลังจากได้เข้ายึดครองป้อมปราการแล้ว กองกำลังทหารโดดร่มเยอรมันได้รับคำสั่งให้ทำการปกป้องสะพานจากการโจมตีโต้กลับของเบลเยียมจนกระทั่งกองกำลังภาคพื้นดินของกองทัพที่ 18 แห่งเยอรมันได้เข้ามาสมทบ
การรบครั้งนี้เป็นชัยชนะทางยุทธศาสตร์ของกองกำลังเยอรมัน โดยกองกำลังทหารโดดร่มได้ทำการลงจอดจากบนป้อมปราการด้วยการใช้เครื่องร่อนและได้ใช้ระเบิดและปืนพ่นไฟ(Flamethrower)ในการจัดการกับการป้องกันด้านนอกของป้อมปราการ จากนั้นฟัลเชียร์มเยเกอร์ได้เข้าไปข้างในป้อมปราการ ได้ฆ่าทหารฝ่ายป้องกันไปจำนวนมากและส่วนที่เหลือในส่วนล่างของป้อมปราการ ในเวลาเดียวกัน ส่วนที่เหลือของกองกำลังจู่โจมเยอรมันได้ทำการลงจอดใกล้สะพานข้ามคลองสามแห่ง ได้เข้าทำลายป้อมปืนกลและตำแหน่งการป้องกันไปจำนวนมากและกองกำลังเบลเยียมที่มีหน้าที่ในการปกป้องสะพานต้องพบความพ่ายแพ้ พวกเขาได้ถูกจับกุมและอยู่ภายใต้การควบคุมของเยอรมัน กองกำลังทหารโดดร่มได้มีผู้ได้รับบาดเจ็บในระหว่างปฏิบัติการ แต่ได้ประสบความสำเร็จในการยึดสะพานจนกระทั่งกองทัพภาคพื้นดินของเยอรมันได้เข้ามาสมทบ ซึ่งได้เข้าช่วยเหลือแก่กองกำลังทหารโดดร่มในการเข้าจู่โจมป้อมปราการครั้งที่สองและได้บังคับให้ทหารรักษาการณ์ที่เหลืออยู่ในป้อมปราการยอมแพ้ กองทัพเยอรมันได้ใช้สะพานในการข้ามคลองสองแห่งในการอ้อมจากตำแหน่งป้องกันจำนวนมากของเบลเยียมและเคลื่อนทัพเข้าสู่เบลเยียมในการช่วยเหลือในการเข้ายึดครองประเทศ สะพานที่ Kanne ได้ถูกทำลายลง ทหารช่างวิศวกรเยอรมันได้ถูกสั่งให้ทำการสร้างสะพานใหม่
มาเต (สิ่งแวดล้อมเดสก์ท็อป)

| --- | --- |

A typical MATE desktop environment
นักพัฒนา: Clement Lefebvre, Perberos, Stefano Karapetsas, et al.
วันที่เปิดตัว: 19 สิงหาคม 2011; 13 ปีก่อน (2011-08-19)

รุ่นเสถียร: 1.28.2     / 11 มีนาคม 2024
 
ที่เก็บข้อมูล:  github.com/mate-desktop/mate-desktop  
ภาษาที่เขียน: C, C++, Python
ระบบปฏิบัติการ: Unix-like, Unix
ประเภท: Desktop environment
สัญญาอนุญาต: GPLv2+, LGPLv2+
เว็บไซต์: mate-desktop.org
มาเต ( /ˈmɑːtɛ/ )  เป็นสิ่งแวดล้อมเดสก์ท็อปที่เสรีและต้นทางเปิด ทำงานบนระบบปฏิบัติการ ลินุกซ์, เบิร์กลีย์ซอฟต์แวร์ดิสทริบิวชัน และ illumos
ชื่อ

ชื่อของมาเตมาจากพืชในอเมริกาใต้ (มาเต) ชื่อนี้มีสไตล์ด้วยตัวพิมพ์ใหญ่ทั้งหมดเพื่อให้เป็นไปตามระบบการตั้งชื่อของสิ่งแวดล้อมเดสก์ท็อปเสรีอื่นๆ เช่น KDE และ LXDE คำย่อที่มากำหนดทีหลังแบบกล่าวซ้ำว่า "MATE Advanced Traditional Environment" ถูกนำมาใช้โดยผู้คนส่วนใหญ่ในชุมชนมาเต เพื่อเลียนแบบคำย่อแบบกล่าวซ้ำของซอฟต์แวร์เสรีเช่น GNU ("GNU ไม่ใช่ Unix!")  การใช้ชื่อใหม่แทน GNOME จะช่วยหลีกเลี่ยงความขัดแย้งในการตั้งชื่อกับ GNOME 3